b'\n_START_ARTICLE_\nRwanda Nziza\n_START_PARAGRAPH_\nRwanda Nziza (\xe2\x80\x9dKaunis Ruandamme\xe2\x80\x9d) on Ruandan kansallislaulu, joka otettiin k\xc3\xa4ytt\xc3\xb6\xc3\xb6n 1. tammikuuta 2002. Se korvasi vuodesta 1962 k\xc3\xa4yt\xc3\xb6ss\xc3\xa4 olleen vanhemman hymnin Rwanda swacu. T\xc3\xa4m\xc3\xa4 liittyi maan yleiseen uudistusprosessiin, jossa sek\xc3\xa4 maan lippu ett\xc3\xa4 vaakuna vaihdettiin uuteen. Tarkoituksena oli saada kansakunnalle uusi alku ja ottaa samalla et\xc3\xa4isyytt\xc3\xa4 Ruandan siihenastisesta, verisest\xc3\xa4 historiasta. Hymni on kirjoitettu perinteisell\xc3\xa4 afrikkalaisella tyylill\xc3\xa4 maan kansallisella kielell\xc3\xa4 kirjarwandaksi._NEWLINE_Laulun on sanoittanut Faustin Murigo ja s\xc3\xa4velt\xc3\xa4nyt Jean-Bosco Hashakaimana, maan kansallisen sotilassoittokunnan kapellimestari.'